আবু ইসহাক শামি
আবু ইসহাক শামি (ابو اسحاق شامی چشتی; মৃত্যু ৯৪০) একজন মুসলিম পণ্ডিত ছিলেন যাকে প্রায়শই সুফি চিশতি ধারার প্রতিষ্ঠাতা হিসাবে বিবেচনা করা হয়। চিশতি ধারার মধ্যে তিনিই প্রথম যিনি চিশতে বসবাস করেন। এজন্য প্রথম "চিশতী" নামটি গ্রহণ করেন। যদি চিশতি ধারাটি তারই সময় থেকে শুরু হয়ে থাকে তবে এটি প্রাচীনতম সুফি ধারাগুলির মধ্যে একটি। তার নামে উল্লেখিত শামি থেকে বোঝা যায় তিনি সিরিয়া (শাম) থেকে এসেছেন। তিনি দামেস্কে মারা যান এবং কাসিয়ুন পর্বতে তাকে সমাহিত করা হয়, যেখানে ইবনে আরাবিকে পরে সমাহিত করা হয়।